**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**RKP: 47334**

**Matični broj: 02840731**

**OIB: 17683204722**

**Razdjel: 028**

**Glava: 02805**

**Šifra djelatnosti prema NKD-u: 8411**

**Funkcijska klasifikacija: 0133**

**Programska klasifikacija: 2411 Središnja javna nabava**

**GODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) i Uputa za izradu i dostavu godišnjeg izvještaja o izvršenju financijskog plana dostavljenih od Ministarstva financija dostavljamo opći dio, posebni dio, obrazloženje i posebne izvještaje.

**Opći dio**

**PRIHODI**

U razdoblju od 01.01.-31.12.2024. godine ostvareni su ukupni prihodi u iznosu od 1.150.481,05 eura, od kojih je iz državnog proračuna iz izvora 11 opći prihodi i primici iznos od 1.149.081,05 eura, te iz izvora 51 tekuće pomoći od institucija i tijela EU iznos od 1.400,00 eura refundacija za provedeni studijski posjet kod nas u okviru projekta PACE – Public Administration Cooperation Exchange, under the 2023 Technical Support Instrument (TSI) – dio: TAIEX TSI PACE Study visit on Centralized Public Procurement 85948 koji se održao u ožujku 2024. godine.

U razdoblju od 01.01.-31.12.2024. godine ostvareni su ukupni prihodi u iznosu od 1.150.481,05 eura, što je 18,34% više u odnosu na isto razdoblje prethodne godine za pokriće rashoda poslovanja.

**RASHODI**

Ukupni rashodi u razdoblju 01.01.-31.12.2024. godine ostvareni su u iznosu od 1.150.481,05 eura, od kojih je iz državnog proračuna iz izvora 11 opći prihodi i primici iznos od 1.149.081,05 eura za pokriće rashoda poslovanja. Rashodi u iznosu od 1.400 eura iz izvora 51 tekuće pomoći od institucija i tijela EU za studijski posjet utrošeni su na ugošćavanje službenika iz Središnjeg ureda za nabavu iz Rumunjske, te ostatak sredstava iskorišten je za nabavku prezentacijskog ekrana za dvoranu za sastanke.

U razdoblju od 01.01.-31.12.2024. godine izvršeni su ukupni rashodi u iznosu od 1.150.481,05 eura, što je 18,34% više u odnosu na isto razdoblje prethodne godine.

**31 Rashodi za zaposlene**

Rashodi za zaposlene izvršeni su 21,94% više u odnosu na isto razdoblje prethodne godine. Povećanjem osnovice za obračun plaće u odnosu na prethodno razdoblje, reforma sustava plaća i primjena novih koeficijenata za obračun plaće za ožujak 2024. godine kao i povećanje osnovice za obračun plaće državnih dužnosnika povećani su i rashodi za plaće državnih službenika i namještenika. Ostali rashodi za zaposlene povećani su zbog isplate uskrsnice od 100,00 eura po službeniku, koja je po prvi puta isplaćena u državnim i javnim službama u 2024. godini. Sukladno sa porastom plaća povećani su i rashodi za doprinose na plaće.

**32 Materijalni rashodi**

Materijalni rashodi izvršeni su 20,16% manje u odnosu na isto razdoblje prethodne godine.

Unutar ekonomske klasifikacije rashodi su smanjeni na stavkama 3211 službena putovanja jer je prema dinamici redovnog poslovanja bilo manje službenih putovanja kao i na stavci 3232 tekuće i investicijsko održavanje jer je prošle godine u ovom razdoblju izvršena usluga ličenja i uređenja poslovnih prostorija, a ove godine je samo obnovljen parket u jednoj uredskoj prostoriji, te na stavci 3295 pristojbe i naknade jer nije bilo troškova žalbenih postupaka. Smanjeni su i troškovi na stavci 3223 energija, tj. električne energije zbog subvencije cijena energenata. Smanjeni su troškovi na stavci 3238 računalnih usluga jer je migracija informatičkog sustava na Centar dijeljenih usluga odrađena u izvještajnom razdoblju prethodne godine.

Manje povećanje rashoda u odnosu na razdoblje prethodne godine je na stavkama: 3231 usluge telefona, pošte i prijevoza odnosi se na rast cijena usluge interneta i poštarine, na stavci 3233 usluge promidžbe i informiranja zbog objava natječaja za zaposlenje te većeg broja objava oglasa u EOJN-u, 3234 komunalne usluge zbog rješenja za plaćanje komunalne naknade i naknade za uređenje voda od ožujka do prosinca 2024. godine, 3236 zdravstvene i veterinarske usluge zbog provedenih sistematskih pregleda službenika iznad 50 godina, 3237 intelektualne usluge savjetovanja za potrebe pripreme postupka u javnoj nabavi specifične kategorije autoosiguranja i autokaska, te na stavci 3239 ostale usluge zbog povećanja troškova usluga čišćenja i zaštitarskih usluga.

**41 Rashodi za nabavu neproizvedene dugotrajne imovine**

U 2024. godini nije bilo izvršenja jer je u prethodnoj 2023. godini kupljena licenca za sustav elektroničkog uredskog poslovanja.

**42 Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine povećana su značajno zbog nabave uredskih računala (19 komada) obzirom na dotrajalost postojećih. Naime, zbog starosti postojećih računala, ista zbog odluke Microsofta o ukidanju sigurnosnih zakrpa ne bi bila sigurna za rad. Zbog kvara na aparatu za evidenciju radnog vremena, UPS-a , printera i klime kupljeni su novi uređaji. Zamijenjeno je četiri mobitela. Zbog dotrajalosti i pukunuća na uredskim stolicama nabavljeno je 10 novih uredskih stolica. Za dvoranu za sastanke je kupljen prezentacijski ekran iz preostalih sredstava projekta PACE – Public Administration Cooperation Exchange.

Središnji državni ured za središnju javnu nabavu nema primitka niti izdataka od financijske imovine i zaduživanja.

**Posebni dio**

Člankom 23. Zakona o ustrojstvu i djelokrugu tijela državne uprave (Narodne novine, broj 85/2020 i 21/2023) definirana je nadležnost Središnjeg državnog ureda za središnju javnu nabavu (dalje u tekstu: Središnji državni ured). U okviru svoje nadležnosti Središnji državni ured provodi postupke središnje javne nabave za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured Predsjednika Republike Hrvatske te za dodatne korisnike sukladno odlukama i zaključcima Vlade RH. U tom smislu tijekom 2024. godine Vlada RH donijela je Zaključak kojim se ovlašćuje Središnji državni ured da u postupak središnje javne nabave licenci za korištenje Microsoftovih softverskih proizvoda i usluga uz obveznike središnje nabave dodatno uključi i tijela koja su redom nabrojana u tekstu Zaključka. Uključeno je dodatnih 66 javnih naručitelja.

Rashodi za plaće, naknade za zaposlene i režijski troškovi izvršeni su prema planu proračuna za 2024. godinu. Planirani troškovi žalbenih postupaka ostali su neizvršeni u iznosu od 229.450 eura koji značajno umanjuju indeks izvršenja materijalnih rashoda u odnosu na plan proračuna. Najpovoljnija opcija za Središnji državni ured da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

Središnji državni ured za središnju javnu nabavu nema ostvarenog prijenosa sredstava iz prethodne godine i prijenosa sredstava u slijedeće razdoblje.

**Posebni izvještaji**

Središnji državni ured za središnju javnu nabavu razdjel 028 nema posebnih izvještaja:

* Izvještaj o zaduživanju na domaćem i stranom tržištu novca i kapitala
* Izvještaj o korištenju sredstava fondova EU
* Izvještaja o danim zajmovima i potraživanjima po danim zajmovima
* Izvještaj o stanju potraživanja i dospjelih obveza, te stanju potencijalnih sudskih sporova
* Izvještaj o danim jamstvima i plaćanja po protestiranim jamstvima

**DRŽAVNI TAJNIK SREDIŠNJEG**

**DRŽAVNOG UREDA**

**Ivan Bubić**